CELEX: 32012D0705(01)
Language: da
Date: 2012-07-04 00:00:00
Title: Kommissionens gennemførelsesafgørelse af 4 juli 2012 om finansiering i 2012 af aktiviteter på veterinærområdet vedrørende Den Europæiske Unions informationspolitik og støtte til internationale organisationer, vedrørende en række foranstaltninger, der er nødvendige for at sikre anvendelsen af forordning (EF) nr. 882/2004, og vedrørende et pilotprojekt om et koordineret europæisk dyrevelfærdsnet

5.7.2012   
            
            
               DA
            
            
               Den Europæiske Unions Tidende
            
            
               C 197/8
            
         KOMMISSIONENS GENNEMFØRELSESAFGØRELSE
   af 4 juli 2012
   om finansiering i 2012 af aktiviteter på veterinærområdet vedrørende Den Europæiske Unions informationspolitik og støtte til internationale organisationer, vedrørende en række foranstaltninger, der er nødvendige for at sikre anvendelsen af forordning (EF) nr. 882/2004, og vedrørende et pilotprojekt om et koordineret europæisk dyrevelfærdsnet
   2012/C 197/04
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1) (i det følgende benævnt »finansforordningen«), særlig artikel 49, stk. 6, litra a), og artikel 75,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (2), særlig artikel 20, 23 og 27,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (3), særlig artikel 66, stk. 1, litra c), og
   ud fra følgende betragtninger:
   
               (1)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Den Europæiske Unions budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Ved Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4) (i det følgende benævnt »gennemførelsesbestemmelserne«) er det fastsat, hvad der kan betragtes som en tilstrækkeligt detaljeret ramme, der fastsættes ved en finansieringsafgørelse.
            
         
               (3)
            
            
               I henhold til finansforordningens artikel 110 skal der vedtages et årligt arbejdsprogram for tilskud.
            
         
               (4)
            
            
               Det er nødvendigt at fastlægge et arbejdsprogram for Den Europæiske Unions aktiviteter på veterinærområdet vedrørende informationspolitik, støtte til internationale organisationer og datamatisering af veterinærprocedurer.
            
         
               (5)
            
            
               Da arbejdsprogrammet i bilagene danner en tilstrækkeligt detaljeret ramme, jf. artikel 90, stk. 2 og 3, i forordning (EF, Euratom) nr. 2342/2002, udgør nærværende afgørelse en finansieringsafgørelse for udgifterne i de i arbejdsprogrammet omhandlede tilskud og indkøbsaftaler.
            
         
               (6)
            
            
               I henhold til artikel 22 i beslutning 2009/470/EF kan Unionen iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udarbejde Unionens veterinærbestemmelser og for at udvikle undervisning og uddannelse på veterinærområdet.
            
         
               (7)
            
            
               Det fastsættes i artikel 19 i beslutning 2009/470/EF, at Unionen bidrager finansielt til at etablere en informationspolitik vedrørende dyresundhed, dyrevelfærd og fødevaresikkerheden ved animalske produkter, herunder gennemførelse af de undersøgelser, der er nødvendige for at udarbejde og udvikle retsforskrifter vedrørende dyrevelfærd.
            
         
               (8)
            
            
               Det fastsættes i artikel 19, litra a), nr. i), i beslutning 2009/470/EF, at Unionen yder tilskud til indsamling og lagring af alle oplysninger om EU-retsforskrifter vedrørende dyresundhed, dyrevelfærd og fødevaresikkerheden ved animalske produkter.
            
         
               (9)
            
            
               Det er nødvendigt at yde tilskud til at gøre den interaktive database over veterinærlovgivning (Vetlex), der oprindeligt blev oprettet med særligt henblik på kandidatlande, potentielle kandidatlande og lande, der er omfattet af den europæiske naboskabspolitik, tilgængelig for alle medlemsstaterne.
            
         
               (10)
            
            
               Der er i de foregående år gennemført informationsaktiviteter for at gøre opmærksom på dyresundhedsspørgsmålene og principperne i dyresundhedsstrategien over for de berørte parter og organisationer og samfundet som helhed. Disse informationsaktiviteter, herunder de horisontale, bør derfor videreføres i 2012.
            
         
               (11)
            
            
               I henhold til artikel 27 i Rådets beslutning 2009/470/EF kan der ydes EU-tilskud til gennemførelsen af nationale udryddelses- og overvågningsprogrammer. I henhold til samme artikel skal Kommissionen vurdere disse programmer. Som et supplerende redskab vil der med ekstern teknisk bistand blive foretaget en foreløbig vurdering af de forelagte programmer vedrørende 2013.
            
         
               (12)
            
            
               Ved forordning (EF) nr. 882/2004 er der fastsat regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici enten direkte eller via miljøet for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser, herunder foderstof- og fødevaremærkning og anden form for forbrugeroplysning.
            
         
               (13)
            
            
               I henhold til artikel 66, stk. 1, litra c), i forordning (EF) nr. 882/2004 tildeles de fornødne bevillinger til finansiering af andre foranstaltninger, der er nødvendige for at sikre anvendelsen af samme forordning, årligt som led i budgetproceduren. De foranstaltninger, der er nævnt i artikel 66, omfatter navnlig tilrettelæggelse af undersøgelser, offentliggørelse af oplysninger og afholdelse af møder og konferencer.
            
         
               (14)
            
            
               Levnedsmiddel- og Veterinærkontorets rapporter om kontrolbesøg, der er udført i perioden 2007-2011 om offentlig kontrol i medlemsstaterne om materialer i kontakt med fødevarer, har vist visse mangler. Navnlig blev der påvist mangler i mulighederne for at håndhæve de generelle sikkerhedskrav og god fremstillingspraksis på de områder, hvor der ikke er vedtaget specifikke EU-foranstaltninger (»ikke-harmoniserede områder«). Derfor forventes der gennemført en undersøgelse i 2012 for at undersøge, i hvilket omfang det vil være nødvendigt med specifikke bestemmelser på EU-plan, og hvilke, for at forbedre mulighederne for at håndhæve de generelle sikkerhedskrav og tilvejebringe data om deres økonomiske, sociale og miljømæssige konsekvenser (herunder den administrative byrde).
            
         
               (15)
            
            
               Kommunikation om foder- og fødevarekontrol kan ikke altid være knyttet til et bestemt emne. Der bør derfor afsættes nogle ressourcer til horisontale kommunikationsaktiviteter i den forbindelse.
            
         
               (16)
            
            
               I fødevarekæden er der en række risici, der truer leveringen af sikre og sunde fødevarer til de europæiske forbrugere. Der er planlagt en undersøgelse i 2012 med henblik på at identificere sådanne risici i hele fødevarekæden, udforme og vurdere fremtidige scenarier og fastlægge politiske reaktioner.
            
         
               (17)
            
            
               I henhold til artikel 13 i traktaten om Den Europæiske Unions funktionsmåde (5) skal Unionen og medlemsstaterne, eftersom dyr er følende væsener, tage fuldt hensyn til dyrs velfærd ved fastlæggelsen og gennemførelsen af visse af Unionens politikker. Der bør derfor finansieres et pilotprojekt, som vil bidrage til at hjælpe medlemsstaterne og de berørte parter med at gennemføre Unionens regler om dyrevelfærd.
            
         
               (18)
            
            
               I henhold til artikel 20 i Rådets forordning (EF) nr. 1099/2009 af 24. september 2009 om beskyttelse af dyr på aflivningstidspunktet (6) skal medlemsstaterne sikre en videnskabelig bistand som hjælp til de kompetente myndigheder med hensyn til uddannelsesmæssig, videnskabelig og teknisk sagkundskab for at lette gennemførelsen af denne lovgivning om dyrevelfærd. Der bør udformes et pilotprojekt for at sikre bedre koordinering mellem den tekniske bistand på nationalt plan, der skal indføres inden 2013 med henblik på gennemførelsen af forordning (EF) nr. 1099/2009.
            
         
               (19)
            
            
               I meddelelsen fra Kommissionen til Europa-Parlamentet, Rådet og Det Europæiske Økonomiske og Sociale Udvalg om Den Europæiske Unions strategi for dyrebeskyttelse og dyrevelfærd (2012-2015) (7) peges der også på muligheden for at etablere et europæisk netværk af referencecentre, som kan sikre, at de kompetente myndigheder modtager sammenhængende og ensartede tekniske oplysninger om, hvordan EU-lovgivningen bør gennemføres, især i forbindelse med resultatbaserede indikatorer for dyrevelfærd. Det er derfor relevant, at Unionen fremmer et pilotprojekt med henblik på at vurdere gennemførligheden og effektiviteten af et sådant netværk, inden den foreslår fremtidig lovgivning.
            
         
               (20)
            
            
               Unionen bør fortsat finansiere det pågældende pilotprojekt. I Den Europæiske Unions almindelige budget for 2012 har budgetmyndigheden afsat 1 000 000 EUR til et pilotprojekt om et koordineret europæisk dyrevelfærdsnet.
            
         
               (21)
            
            
               Denne finansieringsafgørelse kan også dække betaling af skyldig rente som følge af for sen betaling, jf. artikel 83 i finansforordningen og artikel 106, stk. 5, i gennemførelsesbestemmelserne.
            
         
               (22)
            
            
               Med henblik på anvendelsen af denne afgørelse bør »væsentlig ændring« defineres i overensstemmelse med artikel 90, stk. 4, i gennemførelsesbestemmelserne.
            
         
               (23)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         BESTEMT FØLGENDE:
   
      AFSNIT I
   
   
      Arbejdsprogrammet for gennemførelse af beslutning 2009/470/EF
   
   Artikel 1
   Det årlige arbejdsprogram for gennemførelse af artikel 20, 23 og 27 i beslutning 2009/470/EF, som fastlagt i bilag I, vedtages.
   Artikel 2
   Det tilskud, der i henhold til dette afsnit tillades ydet til gennemførelse af programmet, må højst udgøre 3 254 600 EUR, som finansieres over budgetpost 17 04 02 01 i Den Europæiske Unions almindelige budget for 2012.
   Artikel 3
   Budgetgennemførelsen vedrørende de opgaver, der er omhandlet under punkt 2 i bilag II, kan overlades til følgende internationale organisation, der anvender standarder, som frembyder garantier svarende til internationalt anerkendte standarder for regnskabsførelse, revision, intern kontrol og procedurer for indgåelse af indkøbsaftaler: Verdensorganisationen for Dyresundhed (OIE).
   
      AFSNIT II
   
   
      Arbejdsprogrammet for gennemførelse af forordning (EF) nr. 882/2004
   
   Artikel 4
   Det årlige arbejdsprogram for gennemførelse af artikel 66, stk. 1, litra c), i forordning (EF) nr. 882/2004, som fastlagt i bilag II, vedtages.
   Artikel 5
   Det tilskud, der i henhold til dette afsnit tillades ydet til gennemførelse af programmet, må højst udgøre 277 650 EUR, som finansieres over budgetpost 17 04 07 01 i Den Europæiske Unions almindelige budget for 2012.
   
      AFSNIT III
   
   
      Pilotprojekt om et koordineret europæisk dyrevelfærdsnet
   
   Artikel 6
   Pilotprojektet, som fastlagt i bilag III, vedtages.
   Artikel 7
   Det tilskud, der i henhold til dette afsnit tillades ydet til gennemførelse af pilotprojektet, må højst udgøre 1 000 000 EUR, som finansieres over budgetpost 17 04 01 02 i Den Europæiske Unions almindelige budget for 2012.
   
      AFSNIT IV
   
   
      Almindelige bestemmelser
   
   Artikel 8
   De arbejdsprogrammer, der er nævnt i afsnit I, II og III, udgør finansieringsafgørelser, jf. artikel 75 i finansforordningen.
   Artikel 9
   1.   Den anvisningsberettigede kan foretage ændringer i forhold til de enkelte afsnit, som ikke betragtes som væsentlige, jf. artikel 90, stk. 4, i forordning (EF, Euratom) nr. 2342/2002, i overensstemmelse med principperne om forsvarlig økonomisk forvaltning og om proportionalitet.
   2.   Kumulerede ændringer af de beløb, der er tildelt foranstaltningerne omfattet af de enkelte arbejdsprogrammer, og som ikke overstiger 10 % af det i artikel 2, 5 og 7 i denne afgørelse anførte maksimale tilskud, betragtes ikke som væsentlige, jf. artikel 90, stk. 4, i forordning (EF, Euratom) nr. 2342/2002, forudsat at de ikke i betydelig grad påvirker arbejdsprogrammernes karakter og målsætninger.
   Artikel 10
   Bevillingerne nævnt i artikel 2, 5 og 7 kan også dække skyldig rente som følge af for sen betaling.
   Artikel 11
   Denne afgørelse er rettet til de ved delegation bemyndigede anvisningsberettigede.
   
      Udfærdiget i Bruxelles, den 4. juli 2012.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 248 af 16.9.2002, s. 1.
   
      (2)  EUT L 155 af 18.6.2009, s. 30.
   
      (3)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1.
   
      (4)  EFT L 357 af 31.12.2002, s. 1.
   
      (5)  EUT C 83 af 30.3.2010, s. 47.
   
      (6)  EUT L 303 af 18.11.2009, s. 1.
   
      (7)  KOM(2012) 6 endelig.
   
      BILAG I
      
         Rådets beslutning 2009/470/EF om visse udgifter på veterinærområdet, særlig artikel 20, 23 og 27 — arbejdsprogram 2012
      
      1.   Indledning
      
      Dette program omfatter 6 hovedemner for året 2012. På baggrund af målsætningerne i Rådets beslutning 2009/470/EF af 25. maj 2009 om visse udgifter på veterinærområdet er budgetfordelingen og hovedindsatsen som følger:
      
                  —
               
               
                  Tilskud (gennemført ved fælles forvaltning) (punkt 2):
                  
                              —
                           
                           
                              EU-tilskud på højst 660 000 EUR til tilrettelæggelse af verdenskonferencer om dyrevelfærd, antimikrobiel resistens og styrende dyresundhedsorganer, en regional konference om dyrevelfærd og regionale seminarer for nye OIE-delegerede, kontaktpunkter for veterinærlægemidler, dyrevelfærd og vanddyrs sundhed.
                           
                        
            
                  —
               
               
                  Indkøb (gennemført ved direkte central forvaltning) (punkt 3):
                  
                              —
                           
                           
                              Anvendelse af udbud vedrørende et bidrag til at give embedsmænd i medlemsstaterne adgang til Vetlex-databasen: 150 000 EUR (punkt 3.1).
                           
                        
                              —
                           
                           
                              Bidrag til horisontal kommunikation vedrørende dyresundhedsaktiviteter: 49 600 EUR (punkt 3.2).
                           
                        
                              —
                           
                           
                              Arrangementer til støtte for den løbende politiske indsats til fordel for dyrevelfærd og vedligeholdelse af eksisterende informationsredskaber 700 000 EUR (punkt 3.3).
                           
                        
                              —
                           
                           
                              Publikationer og informationsformidling med henblik på at gøre opmærksom på dyresundhedsspørgsmål og principperne i dyresundhedsstrategien: 1 595 000 EUR (punkt 3.4).
                           
                        
                              —
                           
                           
                              Ekstern foreløbig vurdering af udryddelses- og overvågningsprogrammer for 2013: 100 000 EUR (punkt 3.5).
                           
                        
            2.   Foranstaltninger med fælles forvaltning
      
      Verdenskonferencer om dyrevelfærd, antimikrobiel resistens, styrende dyresundhedsorganer og sygdomme hos vildtlevende dyr, en regional konference om dyrevelfærd i Sydamerika og regionale seminarer for nye OIE-delegerede, kontaktpunkter for veterinærlægemidler, dyrevelfærd og vanddyrs sundhed i Europa.
      RETSGRUNDLAG
      Artikel 23 i Rådets beslutning 2009/470/EF.
      BUDGETPOST
      17 04 02 01
      Tilskud ydes på grundlag af en skriftlig tilskudsaftale 2012-2013.
      GENNEMFØRELSESINSTANS
      Verdensorganisationen for Dyresundhed (OIE) er en mellemstatslig organisation, der er ansvarlig for at forbedre dyresundheden på verdensplan. For at forbedre dyrs sundhedsstatus på verdensplan og dermed mindske dyresygdomsrisikoen i EU er det vigtigt, at EU's tilgang til dyresundhed og -velfærd er den samme som alle OIE's medlemslandes, og at EU aktivt støtter de konferencer og kursusseminarer, der afholdes af OIE, således at Unionens dyresundheds- og dyrevelfærdspolitik kan fremmes ved disse lejligheder.
      Kommissionen og OIE underskrev den 7. juni 2010 en langfristet rammeaftale om de administrative og finansielle vilkår for deres samarbejde (vedlagt), ifølge hvilken »Den Europæiske Unions aftale om ydelse af bidrag til en international organisation« (i det følgende benævnt »standardbidragsaftalen«) finder anvendelse på verdensomspændende, regionale eller nationale programmer og foranstaltninger, der administreres af OIE og finansieres eller medfinansieres af Den Europæiske Union.
      Der er tidligere foretaget en grundig og fuldstændig vurdering af OIE ved hjælp af en »vurdering baseret på fire søjler«, der viste, at OIE i forbindelse med regnskabsførelse, revision, kontrol og indgåelse af indkøbsaftaler anvender standarder, der frembyder garantier svarende til internationalt anerkendte standarder.
      DE MÅL, SOM SKAL OPFYLDES, OG DE FORVENTEDE RESULTATER
      At udveksle oplysninger om EU's tilgang til dyresundhed og -velfærd og veterinærforanstaltninger med henblik på folkesundheden med alle OIE-medlemmer gennem fremme af Unionens dyresundheds- og dyrevelfærdspolitik på konferencer og kursusseminarer, der afholdes af OIE. I sidste ende at forbedre dyresundhed og -velfærd og veterinærforanstaltninger med henblik på folkesundheden på verdensplan og dermed mindske risikoen i EU.
      BESKRIVELSE AF OG FORMÅL MED GENNEMFØRELSESFORANSTALTNINGEN
      En oversigt over de forskellige foranstaltninger, der skal finansieres over denne post, findes i nedenstående skema.
      GENNEMFØRELSE
      Fælles forvaltning
      MAKSIMALT TILSKUDSBELØB
      660 000 EUR
      
         Oversigt over de aktiviteter, som OIE afholder i 2012-2013, jf. punkt 2
      
      
                  Aktivitet
               
               
                  Sted
               
               
                  Maksimums-beløb (EUR)
               
               
                  Vejledende datoer
                  (2012-2013)
               
            1.   Verdenskonferencer
               
            
                  1.1.
               
               
                  OIE's 3. verdenskonference om dyrevelfærd: "Gennemførelse af OIE-standarderne — de regionale forventninger« (»Implementating the OIE Standards — Addressing Regional expectations«)
               
               
                  Kuala Lumpur (Malaysia)
               
               
                  100 000
               
               
                  6.-8. november 2012
               
            
                  1.2.
               
               
                  OIE's verdenskonference om hensigtsmæssig anvendelse af antimikrobielle stoffer til dyr — international solidaritet for at bekæmpe antimikrobiel resistens
               
               
                  Paris (Frankrig)
               
               
                  100 000
               
               
                  13.-15. marts 2013
               
            
                  1.3.
               
               
                  Styrende dyresundhedsorganer (VSB) — Forberedelse af VSB-venskabsprogram
               
               
                  endnu ikke bekræftet
               
               
                  80 000
               
               
                  Andet halvår 2013
               
            2.   Regionale konferencer og seminarer
               
            
                  2.1.
               
               
                  Regionale konference for Amerika om verdenshandel og dyrevelfærdsstandarder (opfølgning på 2009-konference i Bruxelles)
               
               
                  Sydamerikansk land
               
               
                  80 000
               
               
                  14.-16. oktober 2013
               
            
                  2.2.
               
               
                  Regionalt seminar for nye OIE-delegerede fra Europa
               
               
                  Europæisk land
               
               
                  60 000
               
               
                  19. maj 2012
               
            
                  2.3.
               
               
                  Regionalt seminar for europæiske OIE-kontaktpunkter for veterinærlægemidler
               
               
                  Europæisk land
               
               
                  80 000
               
               
                  Andet halvår 2012
               
            
                  2.4.
               
               
                  Regionalt seminar for europæiske OIE-kontaktpunkter for dyrevelfærd
               
               
                  Europæisk land
               
               
                  80 000
               
               
                  Første halvår 2013
               
            
                  2.5.
               
               
                  Regionalt seminar for europæiske OIE-kontaktpunkter for vanddyrs sundhed
               
               
                  Europæisk land
               
               
                  80 000
               
               
                  Første halvår 2013
               
            3.   Indkøb
      
      Det samlede budget til indkøbsaftaler i 2012 beløber sig til 2 594 600 EUR.
      3.1.   Vetlex-databasens tilgængelighed for medlemsstaternes forvaltninger
      
      RETSGRUNDLAG
      Artikel 20 i Rådets beslutning 2009/470/EF.
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Én tjenesteydelseskontrakt.
      INDHOLDET AF DE PLANLAGTE AFTALER (HVIS MULIGT)
      Vetlex-databasen er en eksisterende interaktiv database med al veterinærlovgivning, der forvaltes af en ekstern virksomhed. Databasen ajourføres senest 24 timer efter, at ny lovgivning er offentliggjort, og indeholder de konsoliderede udgaver af de pågældende bestemmelser.
      Der plejede at være adgang til databasen for kandidatlande, potentielle kandidatlande og lande, der er omfattet af den europæiske naboskabspolitik, via en kontrakt mellem virksomheden og Europa-Kommissionens Generaldirektorat for Udvidelse. Medlemsstaterne har ikke adgang til den.
      Det planlagte tilskud skal gøre det muligt at stille Vetlex til rådighed for embedsmænd i medlemsstaterne.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      Tredje kvartal 2012.
      VEJLEDENDE BELØB TIL UDBUDDET
      150 000 EUR
      SPECIFIK AFTALE (HVIS RELEVANT)
      —
      3.2.   Bidrag til horisontal kommunikation vedrørende dyresundhedsaktiviteter
      
      RETSGRUNDLAG
      Artikel 20 i Rådets beslutning 2009/470/EF.
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Forskellige specifikke aftaler under forskellige rammeaftaler.
      INDHOLDET AF DE PLANLAGTE AFTALER (HVIS MULIGT)
      Bidrag til horisontal kommunikation vedrørende dyresundhedsaktiviteter.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Hele 2012.
      VEJLEDENDE BELØB TIL UDBUDDET
      49 600 EUR
      SPECIFIK AFTALE (HVIS RELEVANT)
      En række rammeaftaler under GD SANCO.
      3.3.   Arrangementer til støtte for den løbende politiske indsats til fordel for dyrevelfærd og vedligeholdelse af eksisterende informationsredskaber
      
      RETSGRUNDLAG
      Artikel 20 og 23 i Rådets beslutning 2009/470/EF.
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Seks tjenesteydelsesaftaler ved hjælp af en rammekontrakt og et offentligt udbud.
      INDHOLDET AF DE PLANLAGTE AFTALER (HVIS MULIGT)
      
                  a)
               
               
                  Tilrettelæggelse og medtilrettelæggelse af højst tre workshopper for praktiserende dyrlæger for at fremme EU's dyrevelfærdsstandarder med henblik på bedre implementering i EU og gensidig forståelse uden for EU: 150 000 EUR.
               
            
                  b)
               
               
                  Arrangementer for på lokalt/regionalt niveau at formidle »Farmland« (hjemmeside om dyrevelfærd og værktøjskasse for lærere): 100 000 EUR.
               
            
                  c)
               
               
                  Produktion af publikationer om dyrevelfærd (nyhedsbrev om dyrevelfærd, brochurer om dyrevelfærd, publikationer/materialer til arrangementer osv.): 50 000 EUR.
               
            
                  d)
               
               
                  Undersøgelse af mulighederne for, at forbrugerne i EU gives information om bedøvelse af dyr: 200 000 EUR.
               
            
                  e)
               
               
                  Kommunikationsaktiviteter om brugsdyr: 50 000 EUR.
               
            
                  f)
               
               
                  Undersøgelse om undervisning og oplysning om dyrevelfærd - Denne undersøgelse er en opfølgning af meddelelsen om Den Europæiske Unions strategi for dyrebeskyttelse og dyrevelfærd (2012-2015) (KOM(2012) 6, endelig) og vil tage sigte på at fastlægge, hvilke behov for uddannelse og oplysningsvirksomhed over for offentligheden og forbrugerne og mulige foranstaltninger, der kunne udledes deraf: 150 000 EUR.
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Fra andet kvartal til tredje kvartal af 2012.
      VEJLEDENDE BELØB TIL UDBUDDET
      700 000 EUR
      SPECIFIK AFTALE (HVIS RELEVANT)
      Indgåelse af højst fem specifikke tjenesteydelsesaftaler under rammeaftale med SANCO/2009/A1/005 parti 1 og parti 2.
      Indgåelse af én specifik tjenesteydelsesaftale under rammeaftale SANCO/2009/B1/010.
      Den undersøgelse, der er nævnt i litra f), vil blive iværksat efter et offentligt udbud.
      3.4.   Publikationer og informationsformidling med henblik på at gøre opmærksom på dyresundhedsspørgsmål og principperne i dyresundhedsstrategien
      
      RETSGRUNDLAG
      Artikel 20 i Rådets beslutning 2009/470/EF.
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Indgåelse af mindst 10 specifikke tjenesteydelsesaftaler (anvendelse af en rammeaftale).
      INDHOLDET AF DE PLANLAGTE AFTALER (HVIS MULIGT)
      
                  a)
               
               
                  For at øge kendskabet til arbejdet i Europa-Kommissionen og dyrlægeerhvervet afholdes der en stor konference i Bruxelles om økonomi og dyresundhed (100 000 EUR) og et seminar for studerende (75 000 EUR).
               
            
                  b)
               
               
                  Større synlighed af Europa-Kommissionens rolle i dyresundhed, dyrevelfærd og fødevaresikkerhed via tre store messer (525 000 EUR) og to mindre messer (250 000 EUR) og teknisk støtte til messer (200 000 EUR): Roskilde Dyrskue, den 8.-10. juni 2012, Salone del Gusto, den 25.-29. oktober 2012, Good Food Show, den 28. november — 2. december 2012, International Green Week, den 18.-27. januar 2013, Salon International de l'Agriculture, den 23. februar — 3. marts 2013. Deltagelse i disse messer vil sigte mod at nå ud til omkring 2 millioner borgere med henblik på at gøre dem bekendt med merværdien og fordelene ved vores politik for deres dagligdag.
               
            
                  c)
               
               
                  Skitsere fordelene ved et moderne regelsæt for dyresundhed i EU via et partnerskab med Euronews (270 000 EUR). Det afsatte beløb vedrører produktion af en 90 sekunders informationsvideo og efterfølgende distribution på Euronews om betydningen af denne lovgivning for sikkerheden i fødevarekæden, bæredygtigheden af vores ressourcer samt vækst i den vigtigste økonomiske sektor i Europa, landbruget.
               
            
                  d)
               
               
                  Produktion af publikationer og oplysningsmateriale om dyresundhed og ajourføring af websted (175 000 EUR). Disse publikationer og oplysningsmaterialer vil tjene til at styrke vores budskaber om borgernes fordele i forbindelse med dyresundhed (da de vedrører fødevaresikkerhed, menneskers sundhed og økonomien) og støtte aktiviteter til fremme af disse budskaber på lokalt plan.
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Gennem hele 2012.
      VEJLEDENDE BELØB TIL UDBUDDET
      1 595 000 EUR
      SPECIFIK AFTALE (HVIS RELEVANT)
      Indgåelse af ca. 10 specifikke tjenesteydelsesaftaler under rammeaftale SANCO/2009/A1/005.
      3.5.   Ekstern foreløbig vurdering af udryddelses- og overvågningsprogrammer for 2013
      
      RETSGRUNDLAG
      Artikel 27 i Rådets beslutning 2009/470/EF.
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Indgåelse af mindst 20 specifikke tjenesteydelsesaftaler.
      INDHOLDET AF DE PLANLAGTE AFTALER (HVIS MULIGT)
      I henhold til artikel 27 i Rådets beslutning 2009/470/EF skal Kommissionen vurdere de programmer, der er forelagt for 2013. Der kan indsendes programmer vedrørende 11 sygdomme. Formålet er at få foretaget en foreløbig vurdering af disse programmer af to eksterne tekniske assistenter pr. sygdom.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Maj-juli 2012.
      VEJLEDENDE BELØB TIL UDBUDDET
      100 000 EUR
      SPECIFIK AFTALE (HVIS RELEVANT)
      Indgåelse af 20 specifikke tjenesteydelsesaftaler.
   
   
      BILAG II
      
         Arbejdsprogram for 2012 — Forordning (EF) nr. 882/2004
      
      1.   Indledning
      
      Dette program omfatter 3 gennemførelsesforanstaltninger for året 2012. På baggrund af artikel 66, stk. 1, litra c), i forordning (EF) nr. 882/2004 vedrørende finansiel støtte fra Unionen til foranstaltninger, der er nødvendige for at sikre anvendelsen af samme forordning, er budgetfordelingen og hovedindsatsen som følger:
      I forbindelse med indkøb:
      
                  —
               
               
                  Undersøgelse af virkningerne af eventuelle bestemmelser om materialer i kontakt med fødevarer for at forbedre mulighederne for håndhævelse: 125 000 EUR (punkt 2.1).
               
            
                  —
               
               
                  Bidrag til horisontal kommunikation om foder- og fødevarekontrol: 52 650 EUR (punkt 2.2).
               
            
                  —
               
               
                  Gennemførlighedsundersøgelse om identifikation, kvantificering og risikovurderinger fra produktion til forbrug: 100 000 EUR (punkt 2.3).
               
            2.   Indkøb
      
      Det samlede budget til indkøbsaftaler i 2012 beløber sig til 277 650 EUR.
      2.1.   Undersøgelse af virkningerne af eventuelle bestemmelser om materialer i kontakt med fødevarer for at forbedre mulighederne for håndhævelse
      
      RETSGRUNDLAG
      Rådets forordning (EF) nr. 882/2004, artikel 66, stk. 1, litra c).
      BUDGETPOST
      17 04 07 01
      VEJLEDENDE ANTAL OG ARTEN AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      Undersøgelse af virkningerne af eventuelle bestemmelser om materialer i kontakt med fødevarer for at forbedre mulighederne for håndhævelse af de gældende generelle sikkerhedskrav.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Indkaldelse af tilbud med opgavebeskrivelse udsendes i september 2012; aftalen underskrives i november 2012.
      VEJLEDENDE BELØB TIL UDBUDDET
      125 000 EUR
      SPECIFIK AFTALE
      Rammeaftale om tjenesteydelser vedrørende evaluering, konsekvensanalyse og dertil knyttede tjenester (SANCO/2008/01/055).
      2.2.   Bidrag til horisontal kommunikation om foder- og fødevarekontrol, bl.a. til opdatering af relevante dele af websteder og udformning og udarbejdelse af trykt og audiovisuelt materiale
      
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004.
      BUDGETPOST
      17 04 07 01
      VEJLEDENDE ANTAL OG ARTEN AF PLANLAGTE AFTALER
      Forskellige tjenesteydelsesaftaler under forskellige rammeaftaler.
      INDHOLDET AF DE PLANLAGTE AFTALER (HVIS MULIGT)
      Bidrag til horisontal kommunikation om foder- og fødevarekontrol, bl.a. til opdatering af relevante dele af websteder og udformning og udarbejdelse af trykt og audiovisuelt materiale.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Hele 2012.
      VEJLEDENDE BELØB TIL UDBUDDET
      52 650 EUR
      SPECIFIK AFTALE
      Flere rammekontrakter.
      2.3.   Gennemførlighedsundersøgelse om identifikation, kvantificering og risikovurderinger fra produktion til forbrug
      
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004.
      BUDGETPOST
      17 04 07 01
      VEJLEDENDE ANTAL OG ARTEN AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      Undersøgelse om identifikation og kvantificering af risici, navnlig økonomiske og markedsmæssige risici, miljørisici, sundheds- og velfærdsrisici fra produktion til forbrug, udvikling og vurdering af scenarier for fremtidige udfordringer, definition af politiktiltag.
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Tredje kvartal af 2012.
      VEJLEDENDE BELØB TIL UDBUDDET
      100 000 EUR
      SPECIFIK AFTALE
      Indgåelse af én tjenesteydelseskontrakt under rammeaftale SANCO/2009/A1/005, parti 2.
   
   
      BILAG III
      
         Pilotprojekt om et koordineret europæisk dyrevelfærdsnet
      
      
         Indledning
      
      Dette pilotprojekt omfatter én gennemførelsesforanstaltning i 2012.
      På grundlag af pilotprojektets målsætninger gives der tilskud til oprettelse og drift af et koordineret europæisk dyrevelfærdsnet (gennemføres ved indirekte central forvaltning), som fastsættes til: 1 000 000 EUR.
      
         Tilskud til oprettelse og drift af et koordineret europæisk dyrevelfærdsnet
      
      RETSGRUNDLAG
      
         Pilotprojekt, jf. artikel 49, stk. 6, litra a), i Rådets forordning (EF, Euratom) nr. 1605/2002.
      
      BUDGETPOST
      17 04 01 02
      PRIORITETERNE FOR ÅRET, DE MÅL, SOM SKAL OPFYLDES, OG DE FORVENTEDE RESULTATER
      Denne foranstaltning skal omfatte oprettelse af et koordineret europæisk dyrevelfærdsnet, jf. Europa-Parlamentets beslutning om evaluering og vurdering af handlingsplanen for dyrevelfærd 2006-2010 (PE 430.922 v02-00, A7-0053/2010). Den bør omfatter de opgaver, der er omhandlet i Kommissionens meddelelse af 28. oktober 2009 om mulighederne for dyrevelfærdsmærkning og etablering af et europæisk netværk af referencecentre til dyrebeskyttelse og dyrevelfærd (KOM(2009) 584).
      BESKRIVELSE AF OG FORMÅL MED GENNEMFØRELSESFORANSTALTNINGEN
      Mål 1— at oprette et netværk af tekniske, videnskabelige og undervisningsrelaterede (erhvervsuddannelse) ressourcer om dyrevelfærd, uafhængigt af særlige interesser, som afspejler den geografiske og kulturelle mangfoldighed i EU.
      Mål 2— baseret på konkrete eksempler fra EU-lovgivningen og i henhold til videnskabeligt fastlagt metode at indsamle og analysere eksisterende data for at lave en statusoversigt over gennemførelsen af lovgivningen i de forskellige dele af EU for at opstille benchmarks for effektiviteten af de planlagte foranstaltninger.
      Mål 3— baseret på konkrete eksempler fra EU-lovgivningen at udvikle og implementere strategier, der er baseret på overførsel af viden til de kompetente myndigheder og interessenter for at forbedre gennemførelsen af lovgivningen.
      Mål 4— at overvåge, rapportere og analysere virkningerne af de forskellige videnstrategier, som gennemføres af pilotprojektet, og at give anbefalinger vedrørende gennemførligheden og eventuelle betingelser, under hvilke Unionen kan støtte et netværk af referencecentre for dyrevelfærd.
      GENNEMFØRELSE
      Gennemførelsen varetages ved direkte central forvaltning.
      TIDSPLAN OG VEJLEDENDE BELØB FOR INDKALDELSEN AF FORSLAG/DIREKTE TILDELING
      Der offentliggøres 1 indkaldelse af forslag (1 000 000 EUR) i andet kvartal af 2012.
      Pilotprojektet skal gennemføres inden for 12 måneder efter underskrivelsen af tilskudsaftalen.
      MAKSIMAL MEDFINANSIERINGSSATS
      Den maksimale medfinansiering af de støtteberettigede omkostninger ved foranstaltningen vil variere afhængigt af, hvilken medlemsstat støttemodtageren er etableret i:
      
                  —
               
               
                  For støttemodtagere, der er registreret i medlemsstater med et BNP pr. capita i KKS på højst 50 % af EU's 2010-BNP pr. indbygger, vil den maksimale medfinansieringssats være på 85 % (Bulgarien, Rumænien).
               
            
                  —
               
               
                  For støttemodtagere, der er registreret i medlemsstater med et BNP pr. capita i KKS på over 50 %, men ikke over 100 % af EU's 2010-BNP, vil den maksimale medfinansieringssats være på 75 % (Tjekkiet, Estland, Grækenland, Cypern, Ungarn, Malta, Polen, Portugal, Slovenien og Slovakiet).
               
            For de øvrige støttemodtagere i EU vil den maksimale medfinansieringssats være på 50 %.
      VIGTIGE UDVÆLGELSES- OG TILDELINGSKRITERIER
      
         Vigtige udvælgelseskriterier:
      Ansøgerne skal have adgang til stabile og tilstrækkelige finansieringskilder for at være i stand til at opretholde aktiviteterne i projektperioden og bidrage til finansieringen af det projekt, der ydes tilskud til.
      Ansøgerne skal råde over de faglige kompetencer og kvalifikationer, der er nødvendige, for at de kan fuldføre den foreslåede foranstaltning. De skal kunne fremlægge dokumentation for deres viden og erfaring inden for de relevante områder og navnlig inden for anvendt forskning og/eller erhvervsuddannelse om dyrevelfærd.
      
         Væsentlige tildelingskriterier:
      
      
                  —
               
               
                  forsvarligheden af fremgangsmåden (15 %)
               
            
                  —
               
               
                  arbejdets tilrettelæggelse, og hvordan de berørte parter inddrages (25 %)
               
            
                  —
               
               
                  projektets interesse på europæisk plan og multiplikatoreffekten (30 %)
               
            
                  —
               
               
                  projektets effektivitet og omkostningseffektivitet (30 %)
               
            FORM FOR RETLIG FORPLIGTELSE
      Skriftlig aftale.